《昼寝上府公》
宋代·刘敞

长日无所为，高卧聊自如。清风拂庭树，萧萧窗户虚。

旷逸追羲皇，粹和反华胥。畅然物外游，谓若天下无。

方今少阳交，田野东作初。壮者固不暇，老者日竞趋。

胡为乃自便，徐徐以于于。从吏代力耕，饱食良自娱。

事贤庇敏政，宿官特多馀。念兹寄幽閒，未觉劳簿书。

但恨不可雕，正当砭其愚。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。